Bravo anuncia que el Pla d'Infraestructures Judicials inclourà la construcció d'una Ciutat de la Justícia a Gandia
19 abril 2018

## Bravo anuncia que el Pla d'Infraestructures Judicials inclourà la construcció d'una Ciutat de la Justícia a Gandia19 abril 2018Última actualització: 14 juliol 2025

![](../gestion/img/AO__7842-copia.jpg)  
  

La consellera de Justícia, Administració Pública, Reformes Democràtiques i Llibertats Públiques, Gabriela Bravo, ha anunciat aquest dijous a Gandia que el Pla d'Infraestructures Judicials inclourà la construcció d'una Ciutat de la Justícia a la capital de la Safor. La consellera ha explicat que "_abans de l'estiu_" es presentarà el Pla en el qual s'especificaran "_els terminis de licitació i la forma de finançament perquè no volem llançar un powerpoint, sinó que es contemplarà el pressupost i la forma de finançament_".  
  
En aquest sentit Bravo ha recordat que de la mateixa manera que la Generalitat ha llançat el projecte Edificant, la Conselleria està estudiant implantar aquest tipus de col·laboració amb els municipis per tal d'agilitzar els terminis i accelerar la construcció d'aquesta infraestructura.  
  
Per la seua banda, l'alcaldessa de Gandia, **Diana Morant**, ha manifestat que aquesta és una molt bona notícia per a la ciutat i molt reivindicada per part dels professionals del món de la justícia i de la ciutadania. Morant va agrair a Bravo seua aposta per Gandia i per serveis que fins ara no existien a la Comunitat Valenciana.  
  
Gabriela Bravo ha realitzat aquest anunci durant la visita a les noves instal·lacions de la Fiscalia del partit judicial de Gandia, situades al carrer Benicanena, 81.